**E L Ő T E R J E S Z T É S**

**Szombathely Megyei Jogú Város Önkormányzata Közgyűlésének**

**2025. április 30-i ülésére**

**Javaslat Szombathely Megyei Jogú Város Önkormányzata 2025. évi költségvetéséről szóló 4/2025. (II.28.) önkormányzati rendelet I. számú módosításának megalkotására**

Szombathely Megyei Jogú Város Közgyűlése a 11/2025. (I. 30.) Kgy. sz. határozatában kinyilvánította azon szándékát, hogy a VOLÁNBUSZ Zrt. (jogutódja MÁV Személyszállítási Zrt. 1091 Budapest, Üllői út 131.), mint felperes és Szombathely Megyei Jogú Város Önkormányzata, mint alperes között a Szombathelyi Törvényszék előtt a 2020. és 2021. évekre vonatkozóan személyszállítási közszolgáltatási ellentételezés megfizetése iránt folyamatban lévő 7.G.40.022/2022. és 7.G.40.004/2023. számú perek perbeli egyezségkötést követően megszüntetésre kerüljenek.

Ezt követően az érintett felek személyes egyeztetésen közös javaslatot fogalmaztak meg a peres eljárásban szereplő, önkormányzatunk részéről fennálló (2020. évhez, illetve 2021. évhez tartozó) fizetési kötelezettség csökkentéséről és a maradvány összeg kiegyenlítéséről, továbbá peren kívüli egyezség megkötéséről egy pénzügyi megállapodás keretében.

Ezen pénzügyi megállapodás elfogadása Szombathely Megyei Jogú Város Közgyűlésének hatáskörébe tartozik. A testület a megállapodást a 2025. április 30-i közgyűlés zárt ülésén tárgyalja.

A pénzügyi megállapodás hatálybalépésének feltétele, hogy az alábbi jogszabály alapján az Önkormányzatunk rendelkezzen a Kormány ügylethez kapcsolódó előzetes hozzájárulásával.

Magyarország gazdasági stabilitásáról szóló 2011. évi CXCIV. törvény (a továbbiakban Stabilitási tv.) 10. § (1) bekezdése alapján „Az önkormányzat érvényesen kizárólag a Kormány előzetes hozzájárulásával vállalhat a Polgári Törvénykönyv szerinti kezességet és garanciát, valamint köthet adósságot keletkeztető ügyletet. ”A 8. § (2) bekezdés f) pontja szerinti adósságot keletkeztető ügylet „a szerződésben kapott, legalább háromszázhatvanöt nap időtartamú halasztott fizetés, részletfizetés, és a még ki nem fizetett ellenérték.”

A Kormány hozzájárulás iránti kérelemhez – többek között - csatolni kell a tárgyévet követő három évre szóló költségvetési kitekintésre vonatkozó határozatot az Államháztartásról szóló törvény 29/A. § szerint, valamint a Stabilitási tv. 45. § (1) bekezdés a) pontja felhatalmazása alapján kiadott jogszabályban – 353/2011.(XII.30.) Korm. rendelet - meghatározottak szerinti saját bevételeinek, és a Stabilitási tv. 8. § (2) bekezdése szerint adósságot keletkeztető ügyleteiből eredő fizetési kötelezettségeinek bemutatását tartalmazó adatokat. Ezért indokolt módosítani a költségvetési rendelet megalkotásakor hozott közgyűlési határozatban foglaltakat a ténylegesen ismert, Szombathely Megyei Jogú Város Önkormányzata és a MÁV Személyszállítási Zrt között létrejövő pénzügyi megállapodás alapján.

A jogalkotásról szóló 2010. évi CXXX. törvény (a továbbiakban: Jat.) 17. §-a értelmében a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a képviselő-testületet tájékoztatni kell. A költségvetési rendelet módosításának tervezete esetében is elkészítettük a hatásvizsgálatot. A tervezet társadalmi, gazdasági és költségvetési hatásait a költségvetési rendelettervezethez fűzött indokolás tartalmazza. Környezeti és egészségi következményekkel nem kell számolni. Az adminisztratív terhek nem nőnek.

A rendeletmódosítás megalkotásának szükségességét, a jogalkotás elmaradásának várható következményeit pedig az államháztartásról szóló 2011. évi CXCV. törvény (a továbbiakban: Áht.) és egyéb jogszabályi előírások szabályozzák.

A jogszabály alkalmazásához szükséges személyi, szervezeti, tárgyi és pénzügyi feltételek rendelkezésre állnak.

Az előzetes hatásvizsgálat eredményének mérlegelése alapján a rendeletmódosítás megalkotása a szabályozási cél eléréséhez feltétlenül szükséges.

Kérem a Tisztelt Közgyűlést, hogy a rendelet tervezetét megtárgyalni, a rendeletet megalkotni, és a határozati javaslatot elfogadni szíveskedjék.

**Szombathely, 2025. április „ ”**

**/: Dr. Nemény András :/**

**Határozati javaslat**

**…/2025. (IV.30. ) Kgy. számú határozat**

Szombathely Megyei Jogú Város Önkormányzata saját bevételeinek és az adósságot keletkeztető ügyleteiből eredő fizetési kötelezettségeinek a 2025. évi költségvetési évet, és az azt követő évekre várható összegét az alábbiak szerint állapítja meg:

|  |  |  |  |  |  |  |
| --- | --- | --- | --- | --- | --- | --- |
| ezer forintban |  | **2025.** | **2026.** | **2027.** | **2028.** | **2029.** |
| **Megnevezés** |  | **tárgyév** | **tárgyévet követő 1.évben** | **tárgyévet követő 2.évben** | **tárgyévet követő 3.évben** | **tárgyévet követő 4.évben** |
| Helyi adók | 1. | 14 282 000 | 14 282 000 | 14 282 000 | 14 282 000 | 14 282 000 |
| Tulajdonosi bevételek | 2. | 1 398 400 | 1 398 400 | 1 398 400 | 1 398 400 | 1 398 400 |
| Díjak, pótlékok, bírságok, települési adók | 3. | 26 000 | 26 000 | 26 000 | 26 000 | 26 000 |
| Immateriális javak, ingatlanok és egyéb tárgyi eszközök értékesítése | 4. | 1 000 000 | 500 000 | 500 000 |  |  |
| Részesedések értékesítése és részesedések megszűnéséhez kapcsolódó bevételek | 5. |  |  |  |  |  |
| Privatizációból származó bevételek | 6. |  |  |  |  |  |
| Garancia- és kezességvállalásból származó megtérülések | 7. |  |  |  |  |  |
| **Saját bevételek (01+... +07)** | 8. | **16 706 400** | **16 206 400** | **16 206 400** | **15 706 400** | **15 706 400** |
| **Saját bevételek (08. sor) 50%-a** | 9. | **8 353 200** | **8 103 200** | **8 103 200** | **7 853 200** | **7 853 200** |
| **Előző év(ek)ben keletkezett fizetési kötelezettség (11+...+18)** | 10. | **183 750** | **270 000** | **255 000** | **240 000** | **159 625** |
| Hitelből eredő fizetési kötelezettség | 11. |  |  |  |  |  |
| Kölcsönből eredő fizetési kötelezettség | 12. |  |  |  |  |  |
| Hitelviszonyt megtestesítő értékpapírból eredő fizetési kötelezettség | 13. |  |  |  |  |  |
| Adott váltóból eredő fizetési kötelezettség | 14. |  |  |  |  |  |
| Pénzügyi lízingből eredő fizetési kötelezettség | 15. | 183 750 | 170 000 | 155 000 | 140 000 | 125 000 |
| Halasztott fizetés, részletfizetés fizetési kötelezettsége | 16. |  | 100 000 | 100 000 | 100 000 | 34 625 |
| Szerződésben kikötött visszavásárlási kötelezettség | 17. |  |  |  |  |  |
| Kezesség-, és garanciavállalásból eredő fizetési kötelezettség | 18. |  |  |  |  |  |
| **Tárgyévben keletkezett, illetve keletkező, tárgyévet terhelő fizetési kötelezettség (20+...+27)** | 19. | **50 000** | **0** | **0** | **0** | **0** |
| Hitelből eredő fizetési kötelezettség | 20. |  |  |  |  |  |
| Kölcsönből eredő fizetési kötelezettség | 21. |  |  |  |  |  |
| Hitelviszonyt megtestesítő értékpapírból eredő fizetési kötelezettség | 22. |  |  |  |  |  |
| Adott váltóból eredő fizetési kötelezettség | 23. |  |  |  |  |  |
| Pénzügyi lízingből eredő fizetési kötelezettség | 24. |  |  |  |  |  |
| Halasztott fizetés, részletfizetés fizetési kötelezettsége | 25. | 50 000 |  |  |  |  |
| Szerződésben kikötött visszavásárlási kötelezettség | 26. |  |  |  |  |  |
| Kezesség-, és garanciavállalásból eredő fizetési kötelezettség | 27. |  |  |  |  |  |
| **Fizetési kötelezettség összesen (10+19)** | 28. | **233 750** | **270 000** | **255 000** | **240 000** | **159 625** |
| **Fizetési kötelezettséggel csökkentett saját bevétel (09-28)** | 29. | **8 119 450** | **7 833 200** | **7 848 200** | **7 613 200** | **7 693 575** |

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

/a végrehajtás előkészítéséért:

Stéger Gábor, a Közgazdasági és Adó Osztály vezetője/

**Határidő**: 2025. évi költségvetési rendelet módosítás elfogadása